หนูมีเพศสัมพันธ์วันเดียวกับวันที่ตกไข่แต่ไม่ได้ใส่ถุงยางอนามัย จะท้องมั้ยค่ะ? แต่ก่อนมีเพศสัมพันธ์หนูกินยาคุมแบบ28เม็ดมาตลอด ตอนนี้กินได้ 22 เม็ดแล้วค่ะ ประจำเดือนยังไม่มาแล้วอย่างนี้จะท้องมั้ยค่ะ?
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะโดยประสิทธิภาพของยาคุมกำเนิดนั้นอยู่ที่ประมาณ 91-99% ดังนั้นหากใช้อย่างถูกต้องติดต่อกันทุกวัน โอกาสตั้งครรภ์น้อยกว่า 1% ค่ะดังนั้นหากรับประทานยาคุมมาแล้ว 22 เม็ด ไม่ขาดยาเลย สามารถมีเพศสัมพันธ์แบบไม่ป้องกันได้ โอกาสตั้งครรภ์น้อยมาก ไม่ขึ้นกับว่าเป็นวันตกไข่หรือไม่ประจำเดือนมาช้าคือช้ากว่า 35 วันนั้นอาจมีสาเหตุจาก การตั้งครรภ์ ถุงน้ำในรังไข่ ความเครียด พังผืดมดลูก แต่อย่างไรก็ตามในผู้ที่รับประทานยาคุมมาอย่างสม่ำเสมอนั้น ทางทฤษฏีกล่าวว่าสามารถซื้อชุตตรวจการตั้งครรภ์มาตรวจเองเบื้องต้น หากไม่ตั้งครรภ์สามารถรับประทานยาคุมกำเนิดแผงต่อไปได้ทันที แต่อย่างไรก็ดีหากไม่แน่ใจในผลตรวจหรือไม่สบายใจควรปรึกษาสูตินรีแพทย์ใกล้บ้านเพิ่มเติมค่ะ